b"\n_START_ARTICLE_\nHotel Rwanda\n_START_SECTION_\nArgument\n_START_PARAGRAPH_\nEl 1994, a Ruanda, la guerra civil entre hutus i tutsis va causar gaireb\xc3\xa9 un mili\xc3\xb3 de morts mentre el m\xc3\xb3n girava l'esquena al conflicte. La pel\xc2\xb7l\xc3\xadcula explica la hist\xc3\xb2ria real de Paul Rusesabagina, el gerent d'un hotel a Kigali que va aconseguir salvar m\xc3\xa9s de 1.200 persones de la massacre donant-los refugi a les seves instal\xc2\xb7lacions.\n_START_SECTION_\nControv\xc3\xa8rsia\n_START_PARAGRAPH_\nEl tema del genocidi ruand\xc3\xa8s sempre ha cremat, i aquesta pel\xc2\xb7l\xc3\xadcula, com el tema abordat, continua rebent diverses cr\xc3\xadtiques._NEWLINE_Els seus detractors noten que les informacions contingudes en un prospecte de la pel\xc2\xb7l\xc3\xadcula que el film cont\xc3\xa9 errors de dates, esdeveniments oblidats, i errors de continguts. En les seves \xc2\xabrefer\xc3\xa8ncies hist\xc3\xb2riques\xc2\xbb, el cop d'estat de Juv\xc3\xa9nal Habyarimana el 1973 ha passat desapercebut. El suport militar de Fran\xc3\xa7a a Habyarimana de 1990 a 1993 no \xc3\xa9s expl\xc3\xadcit: es podria comprendre a trav\xc3\xa9s de la telefonada de la Sab\xc3\xa9na a l\xe2\x80\x99Elisi que existeixen lla\xc3\xa7os entre els francesos i certs hutus genocides o al poder, encara que, en el marc de la pel\xc2\xb7l\xc3\xadcula, sigui una suposici\xc3\xb3. _NEWLINE_Les mil\xc3\xadcies Interahamwe no han estat creades per les Forces armades ruandeses, sin\xc3\xb3 pel MRND, partit del president Juv\xc3\xa9nal Habyarimana i no vol dir \xc2\xabels que resisteixen encara\xc2\xbb, sin\xc3\xb3 \xc2\xab\xc2\xa0aquells que combaten junts\xc2\xbb. El carnet d'identitat \xc3\xa8tnic no va ser institu\xc3\xaft el 1926 sin\xc3\xb3 el 1931. En el moment del genocidi, vuit mesos despr\xc3\xa9s i no un mes despr\xc3\xa9s, els acords d'Arusha eren parcialment aplicats i sobretot el Primer Ministre, Faustin Twagiramungu, i el seu govern no l\xe2\x80\x99aplicaven. \xc2\xabEls homicidis dels tutsi van comen\xc3\xa7ar el mateix vespre\xc2\xa0\xc2\xbb. Per\xc3\xb2 des de les primeres hores, tutsis dels pobles van ser massacrats i no nom\xc3\xa9s a la capital, tamb\xc3\xa9 sobretot a la regi\xc3\xb3 de Gisenyi al nord-oest. L'operaci\xc3\xb3 Turquesa data del 22 de juny de 1994 i no del 22 de maig de 1994."